钦定古今图书集成/方舆汇编/职方典/第1285卷 > 靖州城池考 州志
## 钦定古今图书集成/方舆汇编/职方典/第1285卷 > 靖州城池考 州志

本州

靖州城池　石城九里三分。旧杨氏城在渠江上游，宋元祐间，徙渠阳。崇宁元年，舒亶于纯福坡下创筑新城，今治是也。明洪武三年，改州为府，增筑城垣，包以砖石，壮以楼橹。周围九百四十二丈有奇，门五座：东曰“观澜” ，今改正东；南曰“南明” ，今改正南；小南曰“解阜” ，今改《小南》；西曰“迎恩” ，今改正西；北曰“拱辰” ，今改“安乐。” 串楼九百七十三间，敌楼一十二座，月城三座，今俱废。谯楼五座，嘉靖庚申，洪水倾圮，郡守吴淞增修，易以方石。

皇清康熙元年，州守梁浩然重修。

天柱县城池　土城，系天柱所，原额“三里三分。明宣德二年，为虫虾苗所围，几陷，委平溪莫指挥平之。” 自朱梓改县后，展城一百八十馀丈，上覆串楼一百八十三间，门楼四座，东为迎恩，西为怀远，南为迎薰，北为拱极，别号“凤城。” 崇祯丁丑年，知县王良鉴申详改治，迁至龙塘。后知县何为苗所害，仍改回旧治。今民苗各照原额，城垣自为增筑。

会同县“城池　砖城。宋崇宁间，肇立土城。明洪武初增筑。正统十四年，苗贼冲坏。天顺四年，知县张昌奏允修筑，立串楼三百间，东、西南门三座。成化四年，知县陈翰详允开扩，移东城于河岸，视旧规广百馀丈。成化二十一年，知县薛敬承以土城非经久之计” ，申允重修，甃以砖石周

围约三里，高一丈八尺，岁久倾圮。正德三年，知县尹詹复加修葺。十三年，复行通修。崇祯十三年，知县周麟内外俱砌以砖。

皇清康熙五年，知县何林增修。十二年，知县曹兴隆

“增以《女墙》” ，复加修葺。

通道县城池　土“城，明洪武十四年立。成化八年，知县周鉴易以砖，立串楼。” 嘉靖三十九年，洪水冲圮，知县李良翰重修。万历二年，知县陈嗣光复修，岁久尽倾。

皇清康熙五年，知县杜毓秀捐修土城串楼，复助民。

入城修房，住居乃成。县治二十一年，洪水冲决，土城串楼去半，县令殷道正捐修如旧。

绥宁县城池　石城，世传诸葛武侯所筑，明时始拓之。周围约二里，土门三座。正统间为苗贼攻破，后增高丈馀，厚五尺。成化庚寅，都宪吴琛按属，命甃以石，高一丈五尺，广五百馀丈，立串楼三百间。丙寅冬，知县麦春芳更以方石。

皇清康熙五年，知县杨九鼎重修，并建西南二楼。